Kipras Mašanauskas

Kipras Mašanauskas (g. 1970 m. kovo 20 d. Vilniuje) – Lietuvos kompozitorius.

Sukūrė >200 kūrinių (miuziklų, garso takelių, vaizdo instaliacijų muzikos ir t. t.),  Sąjūdžio laikų dainos „Kokia nuostabi, Lietuva esi“ muzikos ir žodžių autorius.

Biografija 
1977–1988 m. mokėsi M. K. Čiurlionio menų gimnazijoje. 1988–1993 m. studijavo kompoziciją LMTA.

Nuo 1988 m. eksperimentuoja elektro-akustinės muzikos, o nuo 1994 m. erdvinio garso srityje.

1996 m. įkūrė garso dizaino ir post-produkcijos studiją “UP records”.

Kūryba 

 1988 m. Styginių kvartetas ”La Natura”(1990) – fonogramai ir kameriniam ansambliui
 1993 m. ”Missa pro pace” – mišriam chorui ir kameriniam orkestrui;
 1996 m. CD ”Requiem”;
 1997 m. CD “Forgotten Signs”;
 1998 m. CD ”The Red Book”;
 2003 m. “Laudate Dominum” – mišriam chorui ir simfoniniam orkestrui;
 2012 m. ”Sąšauka” – lygių balsų vaikų chorui, mišriam chorui, simfoniniam orkestrui ir 28 šalių perkusininkams (rež. Dalius Abaris);
 2014 m. miuziklas „Žygimanto Augusto ir Barboros Radvilaitės legenda“.
 2018 m. atkurtos Lietuvos šimtmečio minėjimas „Gloria Lietuvai“ (rež. Dalius Abaris, LNOBT).

Filmografija

Kompozitorius 
 Atostogos, rež. Andronė Slavinskienė (1992)
 Dvynukės (1994)
 Laisvė, rež. Šarūnas Bartas (2000)
 Aktas (2000)
 K + M + B, rež. Romas Lileikis (2001)
 Žemaičių pramotė (2002)
 100 klausimų apie pasaulį. Lietus (2002)
 Vienui vieni (2003)
 Sekmadienis toks, koks yra (2003)
 Lietuvos Respublikos premjerai (2003)
 Dienoraštis, rež. Oksana Buraja (2003)
 Seserys ir dvynės (2004)
 Gyvenimas yra labai, labai, labai… (2004)
 Stiklo šalis, rež. Janina Lapinskaitė (2004)
 Tankas (2005)
 Prieš parskrendant į žemę (2005)
 Berniukas ir jūra (2005)
 Dievų miškas, rež. Algimantas Puipa (2006)
 Nei žvyno, nei… (2006)
 Dangaus šešėlis (2008)
 Taip Laima lėmė (2010)
 Atsisveikinimas (laimingo žmogaus istorija) (2010)
 Tadas Blinda. Pradžia (2011)
 Maat (2013)
 Santa (2014)
 Lituanica paslaptis (2014)
 Edeno sodas (2015)
 Valstybės paslaptis, rež. Donatas Ulvydas (2019)
 Šuolis, rež. Giedrė Žickytė (2020)
 Piktųjų karta (2021)
 Erikas Akmenširdis (2022)

Garso režisierius 
 Pasaulio pabaiga repo stiliumi (1996)
 Vyrai (1997)
 Skrydis per Lietuvą arba 510 sekundžių tylos (2000)
 Moterų paslaptys (2004)
 Lengvas raganavimas (2004)
 Gyvenimas yra labai, labai, labai… (2004)
 Prieš parskrendant į Žemę (2005)
 Duburys (2009)
 Maat (2013)

Įvertinimas 
 1988 m. geriausios estradinės dainos rinkimuose „Jaunimo estrada“ daina „Lietuva“ („Kokia nuostabi, Lietuva esi“) laimėjo pirmąją vietą.
 1996 m. „Bravo“ už geriausią metų muzikos albumą „Requiem“.
 2002 m. Lietuvos kinematografininkų sąjungos prizas už geriausią filmo garso takelį Romo Lileikio filmui apie Užupį „K+M+B“.
 2008 m. Auksinis scenos kryžius už nacionalinės dramaturgijos pastatymą – spektaklį P. Vaičiūno „Patriotai“ (rež. Jonas Vaitkus)
 2010 m. nominuotas Sidabrinei gervei (geriausia kino filmo muzika).
 2012 m. Sidabrinė gervė už metų geriausio kompozitoriaus darbą filmui Tadas Blinda. Pradžia.
 2013 m. nominuotas Sidabrinei gervei (geriausia kino filmo muzika).
 2014 m. nominuotas Sidabrinei gervei (geriausia kino filmo muzika).
 2014 m. nominuotas Auksiniam scenos kryžiui už geriausią muziką miuziklui ,,Žygimanto Augusto ir Barboros Radvilaitės legenda“.
 2015 m. Šventojo Kristoforo statulėlė
 2016 m. nominuotas Sidabrinei gervei (geriausia kino filmo muzika).
 2023 m. nominuotas Sidabrinei gervei už filmo Piktųjų karta muziką.

Šaltiniai

Nuorodos 
 IMDb profilis
 LFC profilis

Lietuvos kompozitoriai